ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *4/9/2023***

Δημοσιοποιήθηκαν οι πίνακες μοριοδότησης για το προσωπικό καθαριότητας των σχολείων, με βάση τους οποίους κάποιοι προσλαμβάνονται και οι υπόλοιποι είναι επιλαχόντες

Όσοι δεν προσλαμβάνονται έχουν μία δικαιολογημένη πικρία αλλά η διοίκηση του δήμου έκρινε ότι δεν θα έπρεπε να νοιώθουν ότι υπήρξε και αδικία.

Για τον λόγο αυτόν ο δήμαρχος ανέλαβε προσωπικά να παρουσιάσει τους πίνακες και την αναλυτική βαθμολογία ενώπιον όλων των υποψηφίων τους οποίους κάλεσε σε συνάντηση και αφού τους εξέθεσε αναλυτικά την νόμιμη διαδικασία και βαθμολόγηση τους κάλεσε να ελέγξουν μαζί τους φακέλους με καθέναν που είχε αμφιβολία ή απορία.

Ο δήμος κιόλας είχε ετοιμάσει και έντυπα ενστάσεων για όποιον επιθυμούσε να υποβάλει.

Ήταν μία πρωτότυπη διαδικασία, η οποία είχε και στο παρελθόν εφαρμοστεί, που αποσκοπούσε και πέτυχε στο να μη νοιώθει κανείς αδικημένος και να μην θεωρεί ότι δεν υπήρξε διαφάνεια.